|  |
| --- |
| **Komentár ku kritériám hodnotenia scénky BO pre základné školy** |

***Zo strany učiteľa je možná pomoc pri príprave scénky doma, pri príprave scény bezprostredne pred súťažou (z dôvodu skrátenia časových strát medzi jednotlivými scénkami na súťaži). Pre projekciu scénky možno použiť hudobnú resp. zvukovú časť. Táto časť nemôže obsahovať hovorené slovo, nakoľko nahrádza v scénke ďalšiu osobu a zvýhodňuje dané družstvo. Družstvo pred scénkou odovzdá porote súradnice, ktoré zodpovedajú predstavovanej scénke (prípadne i názov scénky).***

**Obsahová výstižnosť témy – Dobová ilustrácia:** Výber témy, jasné vyjadrenie a pochopenie témy (nepoužívať dlhé citácie – Magnificat, reč proroka, celé podobenstvo, nepoužívať dlhé monológy, nereprodukovať texty zo SP, ktoré opisujú situáciu – napr. za čias ...bolo sucho....., keď Ježiš videl učeníka .... a pod.), nebáť sa pretransformovať texty do priamej reči pri zachovaní ich obsahu a významu..

 *Maximálny počet bodov za kritérium:* ***2 body***

**Dramatizácia – umelecký prejav:** Primeraná výraznosť gestikulácie, mimiky, tempa a výšky hlasu (počuteľnosť, zrozumiteľnosť hlasu), práca s celým telom – hrať smerom k publiku, zapojenie všetkých troch členov družstva), neakceptuje sa pantomíma.

 *Maximálny počet bodov za kritérium:* ***2 body***

**Kostýmy:** Výstižnosť kostýmov, dodržanie dobových kritérií,

(používať to, čo vystihuje danú dobu, nepoužívať prvky v kostýmoch a rekvizitách, ktoré do nej nepatria).

 *Maximálny počet bodov za kritérium:* ***1 bod***

**Odkaz posolstva:** Predstaviť posolstvo - odkaz vybranej biblickej udalosti. Posolstvo musí byť pre divákov jasné a zrozumiteľné z vyjadrení a postojov hercov počas celej scénky**.** Súťažiaci ho nemôžu oznámiť publiku v závere scénky: napr. Toto povedal Ježiš; alebo Aj vy tak robte!

 *Maximálny počet bodov za kritérium:* ***2 body***

**Čas:** Celková dĺžka scénky maximálne dve minúty (minim. 1,5 minúty).

 *Maximálny počet bodov za kritérium:* ***1 bod***

**Maximálny počet bodov za úlohu /scénku/: 8 bodov**

|  |
| --- |
| **Komentár ku kritériám hodnotenia scénky BO pre stredné školy**  |

**Obsahová výstižnosť témy – v prenesení na súčasnosť:** Výber konkrétnej biblickej udalosti z kníh, ktoré sú predmetom BO(nepoužívať veľmi širokú tému napr. pravda, láska, pokora, ochrana života a pod. pretože takúto tému nie je možné spojiť s konkrétnou biblickou udalosťou).

 *Maximálny počet bodov za kritérium:* ***2 body***

**Dramatizácia – umelecký prejav:** Primeraná výraznosť gestikulácie, mimiky, tempa a výšky hlasu (počuteľnosť, zrozumiteľnosť hlasu), práca s celým telom – hrať smerom k publiku, zapojenie všetkých troch členov družstva), neakceptuje sa pantomíma.

 *Maximálny počet bodov za kritérium:* ***2 body***

**Aktualizácia:** Transformácia vybranej biblickej udalosti,  dynamickosť aktualizácie, symbolické kritériá – vhodnosť, výstižnosť a primeranosť použitých symbolov (kríž, sv. Písmo, srdce a pod.)

*Maximálny počet bodov za kritérium:* ***1 bod***

**Odkaz posolstva:** Predstaviť posolstvo – odkaz presnej biblickej udalosti na konkrétnu situáciu v súčasnosti. Posolstvo musí byť pre divákov jasné a zrozumiteľné z vyjadrení a postojov hercov počas celej scénky.

 Odkaz posolstva nesmú súťažiaci oznámiť publiku jednou vetou v závere scénky: napr. Toto povedal Ježiš; alebo Aj vy tak robte!

*Maximálny počet bodov za kritérium:* ***2 body***

**Čas:** Celková dĺžka scénky maximálne dve minúty (minim. 1,5 minúty).

 *Maximálny počet bodov za kritérium:* ***1 bod***

**Maximálny počet bodov za úlohu /scénku/: 8 bodov**